b'\n_START_ARTICLE_\nKatarina Wennstam\n_START_PARAGRAPH_\nKatarina Wennstam (s. 1973) on ruotsalainen rikoskirjailija ja toimittaja. H\xc3\xa4nen k\xc3\xa4sialaansa on trillerisarja, jonka p\xc3\xa4\xc3\xa4henkil\xc3\xb6n\xc3\xa4 on naisiin kohdistuvaa v\xc3\xa4kivaltaa vastaan ty\xc3\xb6skentelev\xc3\xa4 syytt\xc3\xa4j\xc3\xa4 Madeleine Edwards. Wennstam on my\xc3\xb6s kirjoittanut kaksi reportaasikirjaa naisten kohtaamasta v\xc3\xa4kivallasta sek\xc3\xa4 osallistunut n\xc3\xa4kyv\xc3\xa4sti julkiseen keskusteluun naisten ruumiillisesta itsem\xc3\xa4\xc3\xa4r\xc3\xa4\xc3\xa4misoikeudesta ja sen loukkauksista._NEWLINE_Wennstam on toiminut aikoinaan Ruotsin television rikosreportterina. H\xc3\xa4nen aviomiehens\xc3\xa4 on elokuvaohjaaja Mani Maserrat-Agah, ja h\xc3\xa4nell\xc3\xa4 on kaksi lasta._NEWLINE_Wennstam on saanut useita palkintoja ty\xc3\xb6st\xc3\xa4\xc3\xa4n toimittajana, ja h\xc3\xa4n p\xc3\xa4\xc3\xa4si romaanillaan Flickan och skulden ehdolle August-palkinnon saajaksi. Suomeksi h\xc3\xa4nen teoksiaan ovat k\xc3\xa4\xc3\xa4nt\xc3\xa4neet Laura Beck ja Anja Meripirtti.'